সাত সকালে পঞ্জাবের গরিব রথ এক্সপ্রেসে আগুন, জ্বলছে বগি

ওয়েবডেস্ক- সাত সকালে পঞ্জাবের (Punjab) ট্রেনে আগুন। শনিবার অমৃতসর ও সহরসা গরিব রথ এক্সপ্রেসের (Amritsar Saharsa Garib Rath Express)  কয়েকটি বগিতে আগুন (Coach Catches Fire) লাগে। সকাল সাড়ে টা নাগাদ ঘটনাটি ঘটেছে পঞ্জাবের সিরহিন্দ স্টেশনে (Sirhind) । তীব্র আতঙ্কে যাত্রীরা। এখনও পর্যন্ত কোনও হতাহতের খবর নেই। যাত্রীদের উদ্ধার করে নিরাপদে সরানো হয়েছে।

কর্মকর্তারা জানিয়েছেন, গরিব রথ এক্সপ্রেসের (ট্রেন নং ১২২০৪) একটি বগিতে আগুন লেগে যাত্রীদের মধ্যে আতঙ্ক ছড়িয়ে পড়ে। সকাল ৭:৩০ টার দিকে ট্রেনের ১৯ নম্বর বগি থেকে ধোঁয়া বের হতে দেখা যায়।

আরও পড়ুন-  দীপাবলিতে বাজি ফাটানোয় রাশ কর্ণাটকে, সময়সীমা নির্ধারণ রাজ্য সরকারের

ভারতীয় রেলের মতে, সম্ভবত শর্ট সার্কিটের কারণে আগুন লেগেছে। রেল কর্মীরা এবং স্থানীয় দমকলকর্মীরা দ্রুত ব্যবস্থা নেন, ফলে আগুন আরও ছড়িয়ে পড়তে পারেনি। সতর্কতামূলক ব্যবস্থা হিসেবে যাত্রীদের তাৎক্ষণিকভাবে সরিয়ে অন্য কোচে স্থানান্তর করা হয়। আগুন নিয়ন্ত্রণে আনা হয়েছে, কোনও হতাহতের ঘটনা ঘটেনি।

রেলওয়ের একজন মুখপাত্র জানিয়েছেন, উদ্ধারের সময় কোচ থেকে নামার কয়েকজন যাত্রী আহত হয়েছেন। ঘটনাস্থলে দ্রুত দমকলবাহিনী গিয়ে পরিস্থিতি মোকাবিলা করে। ক্ষতিগ্রস্ত কোচটি ট্র্যাকে রয়ে গেছে, যা পরিষ্কার না হওয়া পর্যন্ত চলাচলের জন্য সাময়িকভাবে বন্ধ রাখা হয়েছে।

রেল কর্তৃপক্ষ জানিয়েছে, কয়েক ঘন্টার মধ্যে ক্ষতিগ্রস্ত কোচটি সরানো হবে, এরপর স্বাভাবিক ট্রেন চলাচল শুরু হবে।

দেখুন আরও খবর-